Փախուստ Շոուշենկից
«Փախուստ Շոուշենկից» (; «redemption» բառը  «քավություն», «փրկություն», «ազատում» իմաստներն ունի), Սթիվեն Քինգի «Ռիտա Հեյուորթը և փրկությունը Շոուշենկից» պատմվածքի հիման վրա ռեժիսոր Ֆրենկ Դարաբոնտի կողմից 1994 թվականին նկարահանած ամերիկյան կուլտային դրամա ֆիլմ, կարելի է համարել բոլոր ժամանակների բանտային ժանրի լավագույն ֆիլմերից մեկը։

Սյուժե 
Ֆիլմի գլխավոր հերոսը բանկի փոխնախագահ Էնդի Դյուֆրեյնն է, ով Մեն նահանգի դատարանի կողմից դատապարտվում է ցմահ ազատազրկման, իր կնոջ և սիրեկանի սպանության համար, ինչը սակայն նա իրականում չէր կատարել։ Նրան բանտարկում են Շոուշենկում, ամենադաժան ու մռայլ բանտերից մեկում։

Բանտում տիրում են դաժան բարքեր դատապարտյալների միջև, իսկ բանտի պետ Բայրոն Հեդլին միայն ցուցադրաբար ներկայանում է որպես բարոյական մարդ։ Մի անգամ նա դատապարտյալներից մեկին այնքան է ծեծում որ նա մահանում է։ Բանտում Դյուֆրեյնը «Քույրեր» անունը ստացած իշխող հանցախմբի կողմից ենթարկվում է սեռական բռնությունների։

Էնդին ծանոթանում է և մտերմանում սևամորթ բանտարկյալ Ռեդի հետ, ով իր կապերի միջոցով կարողանում էր գաղտնի բանտ ներմուծել տարբեր ապրանքներ։ Դյուֆրեյնը բանտի ղեկավարությանը օգնում է ֆինանսական և իրավաբանական հարցերում, օգնում է լրացնել հարկային հաշվետվություններ։ Բանտի տնօրենը Դյուֆրեյնի միջոցով սկսում է կեղծ փաստաթղթեր կազմել։ Մի անգամ նա գոյություն չունեցող անձնավորության անունով փաստաթղթեր է կազմում և նրա բանկային հաշվին է ուղարկում տնօրենի գումարները։ Հեդլին որպես շնորհակալություն «Քույրեր» խմբի առաջնորդին հաշմանդամ է դարձնում, որից հետո նրանք հանգիստ են թողնում Դյուֆրեյին։

Դյուֆրեյնը փորձում է յուրատեսակ հեղափոխություն մտցնել բանտարկյալների միապաղաղ կյանքում և պարպերաբար ԱՄՆ կոնգրեսին ուղարկված նամակ-խնդրանքների արդյունքում նրան են ուղարկում գրքեր, երաժշտական սկավառակներ, նաև դրամ ...

Մրցանակներ 
Ընդհանուր թվով ստացել է 13 տարբեր կինոմրցանակ, ներկայացված է եղել Ֆիլմը ներկայացվել է 7 Օսկարի, 2 Ոսկե Գլոբուսի, 1 Գրեմմիի, Ամերիկայի ռեժիսորների և գրողների գիլդիայի և այլն։

Վարկանիշային ցանկեր 
 Ֆիլմը 1-ինն է 250 լավագույն ֆիլմեր IMDb-ի վարկածով ցանկում և KinoPoisk կայքի 250 լավագույն ֆիլմերի ցանկում։
 Ամերիկյան բոլոր ժամանակների 100 լավագույն ֆիլմերի ցանկում 72-րդն է։
 Ամերիկյան բոլոր ժամանակների 100 լավագույն ոգեշնչող ֆիլմերի ցանկում 23-րդն է։
 2004 թվականին BBC հեռուստաալիքի կողմից կազմված Օսկար չստացած լավագույն ֆիլմերի ցանկում ֆիլմը 1-ին տեղում է։

Ծանոթագրություններ

Արտաքին հղումներ 
 
 
 
 «Փախուստ Շոուշենկից» Filmsite.org կայքում
 «Փախուստ Շոուշենկից» LoadingVault.com կայքում
 «Փախուստ Շոուշենկից» Top250.Info կայքում

Անգլերեն ֆիլմեր
Ամերիկյան դրամա ֆիլմեր
1994 ֆիլմեր
Ֆիլմեր բանտարկյալների մասին
Սթիվեն Քինգի ստեղծագործությունների էկրանավորումներ
Ֆրենկ Դարաբոնտի ֆիլմեր
Գրական ստեղծագործությունների էկրանավորումներ
Ամերիկյան ֆիլմեր
Warner Bros. ֆիլմեր
Columbia Pictures ֆիլմեր
Բրիտանական ֆիլմեր
ԱՄՆ-ի ֆիլմերի ազգային գրանցամատյանի ֆիլմեր
Ամերիկյան քրեական դրամա ֆիլմեր
Ֆիլմեր, որոնց գործողությունները տեղի են ունենում 1940-ականներին
1990-ականների դրամա ֆիլմեր
Ամերիկյան քրեական ֆիլմեր
Ամերիկյան վեպերի էկրանավորումներ
Ամերիկյան արկածային ֆիլմեր
Ամերիկացի ռեժիսորների ֆիլմեր